पाएं अपने शहर की ताज़ा ख़बरें और फ्री ई-पेपरडाउनलोड करें
फैलीपुरा बुधवार रात अपनी बहन की शादी के गहने लेकर गांव जा रहे लीलोटी निवासी रामदास मीना पर कुछ बाइकसवार युवकों ने सरिये से हमला कर घायल कर दिया और बाइक सवार युवक फरार हो गए।पीडित रामदास ने बताया कि वह हिंडौन से अपनी बहन की शादी के गहनों को लेकर बाइक से अपने गांव जा रहा था। इस दौरान फैलीपुरा कोटरी मार्ग पर कारवाड गांव की जाटव बस्ती के पास पीछे से बाइक से आ रहे अज्ञात युवकों ने उसके सिर पर सरिये से हमला कर फरार हो गए। सरिये के हमले से उसकी बाइक अनियंत्रित हो कर सड़क किनारे गिर गई। उसने बताया कि इस दौरान उसने हैलमेट पहन रखा था जिससे सिर में गंभीर चोट नहीं आई।
इसी दौरान सड़क पर घायल पड़े युवक को देखकर ग्रामीण एकत्रित हो गए और परिजनों को सूचना दी।वहीं परिजन व ग्रामीणों ने घटना की सूचना सदर थाने पर दी। काफी देर तक पुलिस के मौके पर नहीं पहुंचने से परिजन युवक रामदास का प्राथमिक उपचार कराकर घर ले गए। परिजनों से बताया कि यह उनका किसी से कोई झगडा नहीं था ।शायद यह हमला गहने लूटने की नियत से किया गया होगा लेकिन गनीमत रही कि बदमाश गहने लूटकर ले जाने में सफल नहीं हुए।इस बारे में सदर थाने के खेमसिंह ने बताया कि बुधवार रात बाइक सवार के साथ हुई घटना की जानकारी मिली थी। सूचना के बाद पुलिस गश्त की गाडी को मौके पर भेजा था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn